येनिसेई क्षेत्र से फैलकर किरगिज़ आधुनिक चीन के शिंजियांग प्रांत के उइग़ुर इलाक़े के भी मालिक बन गए। इस विशाल क्षेत्र पर उनका राज २०० साल तक रहा लेकिन फिर मंगोल लोगों के दबाव से सिकुड़कर केवल अल्ताई और सायन पर्वतों तक ही सीमित रह गया। जब १३वीं सदी में चंगेज़ ख़ान का मंगोल साम्राज्य उठा तो उसके बेटे ने सन् १२०७ में किर्गिज़स्तान पर आसानी से क़ब्ज़ा कर लिया। फिर किरगिज़ लोग १४वीं सदी तक मंगोल साम्राज्य का हिस्सा रहे। १८वीं सदी के बाद यहाँ रूसी प्रभाव बढ़ा और सोवियत संघ के बनाने के बाद किर्गिज़स्तान उसका हिस्सा बन गया। २०वीं सदी के अंत में सोवियत संघ बिखर गया और किर्गिज़स्तान एक स्वतन्त्र राष्ट्र बना।

नाम की उत्पत्ति और किरगिज़ जाति की जड़ें
इतिहास
मनास की गाथा
धर्म